section_heading: Izdvojeni događaji
paragraph_text: Prvi takav događaj koji je omogućio Hajduku da uopće dobije šansu da stane na noge je prosvjed navijača ispred Banovine 2012. godine.lijevo|mini|Navijači Hajduka prosvjeduju pred Banovinom 15. listopada 2012. Prvi prosvjed održan je 12. listopada 2012. godine nakon što je Grad Split odbio dati jamstvo Hajduku za kredit koji je u tom trenutku značio opstanak. Ispred Banovine su se okupili navijači i odluka je odgođena za sljedeći tjedan. Uoči nove sjednice Gradskog vijeća ispred Banovine se okupilo još više navijača, a Grad Split ipak je pristao jamčiti Hajduku za kredit i tako je klub spašen od stečaja do kojeg su ga drugi put dovele politički postavljane uprave i nadzorni odbori. Hajduk je u nerednim godinama vratio sredstva koja su mu kreditom odobrena, a za koja je trebao jamstvo grada.